《宋铙歌鼓吹曲 其五》
宋代·谢翱

军澧南，溃飞鸟。鹰隼北来，龙蛇夭矫。帝有初命，奉致讨。

临于荆，夭孽既扫。胡驱而孕雉，入苍莽以保。王旅长驱，飒振槁。

以仁易暴，戒击剽。惟荆衡及郴，士如林，磔其节蟊。

春葩秋阴，我有造于南。式敷德音。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。